Виртуалдар төҙәтеүҙәр һуғышына килеп ҡыҫылыр йә тауыш биреү һөҙөмтәһенә йоғонто яһар тигән фараз булһа, ҡурсаҡ уйнатыуҙы асыу өсөн ярҙам итерҙәй критерийҙарҙың береһе булып 100 төҙәтеү принцибы хеҙмәт итә ала. Уға ярашлы, 100-ҙән ашыу төҙәтеүе булған ҡатнашыусылар виртуал түгел тип иҫәпләнә. Әҙ төҙәтеүле бер нисә ҡатнашыусы эш иткән осраҡта уларҙы IP-адрестарын йә төҙәтеү ваҡыттарын сағыштырып дөйөм хужалары булыуға тикшереү талап ителергә мөмкин. Ләкин ҡатнашыусының төҙәтеүҙәре әҙ булыуы әле уны виртуал тип һанарға нигеҙ булмай. Етди нигеҙҙәр булмаһа, ҡатнашыусыларҙы виртуал тип атарға ярамай, улар үпкәләргә һәм Википедия тураһында кире фекерҙә ҡалырға мөмкин.